Portretizimi i sëmundjeve pandemike në filma
Një ekspert shpjegon se pse nuk mund të mbështetemi te filmat e Hollivudit për të mësuar rreth sëmundjeve pandemike
Të gjithe ne e dimë se filmat e Hollivudit nuk janë të vërtetë, por sa të saktë janë skenarët për sëmundjet vdekjeprurëse – duke përfshirë viruset si ebola – të cilat portretizohen në filma? Korrespondentja e Zërit të Amerikës Deborah Block bisedoi me një ekspert të sëmundjeve ngjitëse për të gjetur përgjigjen. Filmi i vitit 1995 përqëndrohet te një virus imagjinar i ngjashëm me ebolën, i cili vjen në Shtetet e Bashkuara nga Afrika. Virusi ndryshon gjenetikisht dhe fillon të përhapet në një qytezë. Filmi flet për një serum misterioz, një karantinë të ushtrisë amerikane në qytezë dhe mbi një plan për të fshehur ekzistencën e virusit. Eksperti i sëmundjeve tropikale, Dr. Peter Hotez, i cili bisedoi me Zërin e Amerikës nëpërmjet Skype-it, thotë se drama në këto lloj filmash është thjeshtë dramë. Një tjetër virus ekzotik është tema kryesore e filmit të vitit 2011, , i cili fillon me një kollitje, e ndjekur nga gripi dhe infeksioni në tru...dhe pastaj panik të plotë. Dr. Hotez thotë se publiku duhet t’i shohë këta filma ashtu siç janë në të vërtetë – trillime dhe argëtim. Madje, ai mendon se filmat rreth sëmundjeve pandemike bëjnë më shumë dëm se sa ofrojnë argëtim. Ai flet rreth filmave që tregojnë se si sëmundjet vdekjeprurëse përhapen nga qendrat kërkimore. Dr. Hotez beson se mundësia e përhapjes së ebolës në Shtetet e Bashkuara është e vogël. Por edhe nëse do të vinte në Amerikë, virusi do të vihej nën kontroll. Por disa elementë mund të jenë të vërtetë... Ai thotë se ne nuk mund të varemi nga filmat për të informuar publikun rreth ebolës dhe sëmundjeve të tjera ngjitëse... ose rreth vaksinave dhe ilaçeve për të parandaluar dhe kontrolluar përhapjen e tyre.